ai4bharat/Pralekha huggingface dataset:
भारत सरकार के प्रधान वैज्ञानिक सलाहकार का कार्यालय
आई-एसटीईएम राष्ट्रीय पोर्टल पर मैटलैब का शुभारंभ
भारत के अकादमिक शोधकर्ता बिना किसी लागत के आई-एसटीईएम पोर्टल पर मैटलैब टूल का उपयोग करेंगे
देश में पहली बार, भारत में अकादमिक उपयोगकर्ता भारतीय विज्ञान प्रौद्योगिकी एवं इंजीनियरिंग सुविधाओं के मानचित्र  पोर्टल के माध्यम से बिना किसी शुल्क के मैटलैब सॉफ्टवेयर समूह का उपयोग कर सकेंगे। आई-एसटीईएम  प्रधानमंत्री विज्ञान, प्रौद्योगिकी और नवाचार सलाहकार परिषद  के तत्वावधान में भारत सरकार के प्रधान वैज्ञानिक सलाहकार  के कार्यालय की एक पहल है।
भारत में कहीं से भी उपयोगकर्ता की सुविधा के अनुसार पहुंच प्रदान करने के लिए सॉफ्टवेयर समूह को आई-एसटीईएम के क्लाउड सर्वर पर रखा गया है। इस व्यवस्था से देश में कई छात्रों और शोधकर्ताओं को सहायता मिलने की उम्मीद है, विशेष रूप से उनको जो दूर-दराज के इलाके में रहते हैं और कम-संपन्न संस्थानों से जुड़ें हैं। इससे सीखने के परिणामों में वृद्धि होगी और पूरे भारत में अनुसंधान एवं विकास प्रयासों को बढ़ावा मिलेगा।
2020 के भारतीय विज्ञान कांग्रेस के दौरान, प्रधानमंत्री श्री नरेन्द्र मोदी ने आई-एसटीईएम पोर्टल को अनुसंधान एवं विकास सुविधाओं को साझा करने के लिए राष्ट्रीय वेब पोर्टल के रूप में लॉन्च किया था। आई-एसटीईएम का उद्देश्य अनुसंधानकर्ताओं को संसाधनों से जोड़कर अनुसंधान एवं विकास परितंत्र को देसी स्तर पर प्रौद्योगिकियों और वैज्ञानिक उपकरण विकास को बढ़ावा देते हुए मजबूत करना है। आई-एसटीईएम एक व्यापक राष्ट्रीय वेब पोर्टल के माध्यम से शोधकर्ताओं को आवश्यक आपूर्ति और सहायता प्रदान करके मौजूदा आर एंड डी सुविधाओं तक पहुंच को संभव बनाता है। पोर्टल पूरे भारत में सुविधाओं के डेटाबेस को उपलब्ध कराता है ताकि उनमें से किसी का उपयोग करने के इच्छुक शोधकर्ता इसे खोज सकें और इसका उपयोग करने के लिए ऑनलाइन बुकिंग कर सकें।
वर्तमान में, इस पोर्टल में देश भर के 1750 संस्थानों के 25,000 से अधिक उपकरण सूचीबद्ध है और इसमें 20,000 से अधिक भारतीय शोधकर्ता हैं। पोर्टल में स्वदेशी रूप से विकसित प्रौद्योगिकियों और उत्पादों का एक डिजिटल सूची भी है। देश भर में आर एंड डी सहयोग और कौशल विकास को बढ़ाने के लिए, आई-एसटीईएम विभिन्न सिटी नॉलेज एंड इनोवेशन क्लस्टर  का भी आयोजन करता है जो पीएम-एसटीआईएसी की सिफारिश पर भारत सरकार के प्रधान वैज्ञानिक सलाहकार के कार्यालय द्वारा समर्थित एक और पहल है।
मैटलैब को मैथवर्क्स ने विकसित किया है जो एक मालिकाना बहु-प्रतिमान प्रोग्रामिंग भाषा और संख्यात्मक कंप्यूटिंग वातावरण है। मैटलैब के दुनिया भर में 40 लाख से अधिक उपयोगकर्ता हैं। इसमें मैट्रिक्स जोड़तोड़, फंक्शन और डेटा की प्लॉटिंग, एल्गोरिदम के कार्यान्वयन, उपयोगकर्ता इंटरफेस के निर्माण और अन्य भाषाओं में लिखे गए प्रोग्रामिंग के साथ इंटरफेसिंग की अनुमति मिलती है।
लॉन्च की रिकॉर्डिंग यहां उपलब्ध है: https://www.istem.gov.in/support/latest-info/videos
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 378वां दिन
भारत का समग्र टीकाकरण कवरेज 164.96 करोड़ के पार
आज शाम 7 बजे तक टीके की 48 लाख से ज्यादा खुराकें लगाई गईं
भारत का कोविड-19 टीकाकरण कवरेज आज 164.96 करोड़  के आंकड़े को पार कर गया।आज शाम 7 बजे तक 48 लाख से ज्यादा  टीके की खुराकें लगाई गईं।कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' की अब तक 1 करोड़ से अधिक  खुराकें लगाई गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10394426
|
|
दूसरी खुराक
|
|
9850469
|
|
प्रीकॉशन डोज
|
|
3170373
|
|
एफएलडब्ल्यू
|
|
पहली खुराक
|
|
18393961
|
|
दूसरी खुराक
|
|
17199431
|
|
प्रीकॉशन डोज
|
|
3449841
|
|
आयु वर्ग 15-18 वर्ष
|
|
पहली खुराक
|
|
44909855
|
|
आयु वर्ग 18-44 वर्ष
|
|
पहली खुराक
|
|
538646325
|
|
दूसरी खुराक
|
|
399383859
|
|
आयु वर्ग 45-59 वर्ष
|
|
पहली खुराक
|
|
199846875
|
|
दूसरी खुराक
|
|
169685857
|
|
60 वर्ष से अधिक
|
|
पहली खुराक
|
|
124564314
|
|
दूसरी खुराक
|
|
105791141
|
|
प्रीकॉशन डोज
|
|
4345493
|
|
कुल दी गई पहली खुराक
|
|
936755756
|
|
कुल दी गई दूसरी खुराक
|
|
701910757
|
|
प्रीकॉशन डोज
|
|
10965707
|
|
कुल
|
|
1649632220
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक:28 जनवरी, 2022 
|
|
एचसीडब्ल्यू
|
|
पहली खुराक
|
|
274
|
|
दूसरी खुराक
|
|
6063
|
|
प्रीकॉशन डोज
|
|
87105
|
|
एफएलडब्ल्यू
|
|
पहली खुराक
|
|
719
|
|
दूसरी खुराक
|
|
11262
|
|
प्रीकॉशन डोज
|
|
171443
|
|
आयु वर्ग 15-18 वर्ष
|
|
पहली खुराक
|
|
497209
|
|
आयु वर्ग 18-44 वर्ष
|
|
पहली खुराक
|
|
675459
|
|
दूसरी खुराक
|
|
1994601
|
|
आयु वर्ग 45-59 वर्ष
|
|
पहली खुराक
|
|
109252
|
|
दूसरी खुराक
|
|
583559
|
|
60 वर्ष से अधिक
|
|
पहली खुराक
|
|
73896
|
|
दूसरी खुराक
|
|
338879
|
|
प्रीकॉशन डोज
|
|
348428
|
|
कुल दी गई पहली खुराक
|
|
1356809
|
|
कुल दी गई दूसरी खुराक
|
|
2934364
|
|
प्रीकॉशन डोज
|
|
606976
|
|
कुल
|
|
4898149
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
प्रधानमंत्री कार्यालय
प्रधानमंत्री ने महिला हॉकी जूनियर एशिया कप- 2023 जीतने पर हॉकी टीम को बधाई दी
प्रधानमंत्री श्री नरेन्द्र मोदी ने महिला हॉकी जूनियर एशिया कप- 2023 जीतने पर हॉकी टीम को बधाई दी है।
प्रधानमंत्री ने ट्वीट किया:
"महिला हॉकी जूनियर एशिया कप- 2023 जीतने पर हमारे युवा चैंपियन खिलाड़ियों को बधाई! इस टीम ने काफी अधिक दृढ़ता, प्रतिभा और टीम वर्क दिखाया है। उन्होंने हमारे देश को काफी गौरवान्वित किया है। आगे के प्रयासों के लिए उन्हें शुभकामनाएं।"
निर्वाचन आयोग
बिहार में 18 अप्रैल को दूसरे चरण का मतदान होगा
लोकसभा की 5 सीटों के लिए 68 उम्मीदवार चुनाव मैदान में
चुनाव के सुचारू संचालन के लिए 8644 मतदान केंद्र बनाए गए
बिहार में दूसरे चरण का मतदान 18 अप्रैल को होगा। दूसरे चरण के अंतर्गत लोकसभा की 5 सीटों – किशनगंज, कटिहार, पूर्णिया, भागलपुर और बांका के लिए 68 उम्मीदवार चुनाव मैदान में हैं।
इस चरण में कुल 8552274 मतदाताओं में 4492599 पुरुष मतदाता, 4059375 महिला मतदाता और थर्ड जेंडर के मतदाताओं की संख्या 300 है।
बिहार में दूसरे चरण का मतदान सुचारू तरीके से कराने के लिए कुल 8644 मतदान केंद्र बनाए गए हैं।
बिहार में दूसरे चरण के मतदान के लिए लिंग के आधार पर मतदाताओं की संख्या इस प्रकार है-
.
जल शक्ति मंत्रालय
जल शक्ति राज्य मंत्री श्री रतन लाल कटारिया ने जल जीवन मिशन के 4 करोड़ की संख्या पार करने तथा 38 प्रतिशत ग्रामीण आबादी को नल कनेक्शन उपलब्ध कराये जाने पर प्रसन्नता जताई
जल शक्ति राज्यमत्री श्री रतन लाल कटारिया ने ग्रामीण परिवारों को जल जीवन मिशन के नये कार्यात्मक घरेलू नल कनेक्शन  उपलब्ध कराने में 4 करोड़ की संख्या पार करने पर प्रसन्नता जताई तथा अधिकारियों को बधाई दी। अभी तक ग्रामीण आबादी के 38 प्रतिशत से अधिक लोगों को कवर किया जा चुका है जिनमें से 21.14 प्रतिशत घरों को प्रधानमंत्री श्री नरेन्द्र मोदी द्वारा 2019 में मिशन के आरम्भ होने के बाद से नल जल कनेक्शन उपलब्ध कराये गये हैं। अभी तक 58 जिलों, 711 प्रखण्डों, 44,459 पंचायतों तथा 87,009 गांवों में एफएचटीसी का 100 प्रतिशत कवरेज सुनिश्चित किया गया है। श्री कटारिया पिछले सप्ताह कोविड-19 पॉजिटिव होने तथा उपचार के लिए अस्पताल में दाखिल होने के बावजूद डिजिटल प्लेटफार्म के जरिए लगातार अपने आधिकारिक कार्यों का निर्वहन कर रहे हैं।
श्री कटारिया को इंटरनेट ऑफ थिंग्स  टेक्नोलॉजी आधारित सेंसरों का उपयोग करते हुए पांच राज्यों में गांवों में जलापूर्ति की प्रभावी ढ़ंग से निगरानी करने के लिए निष्पादित सफल पायलट परियोजना के बारे में भी जानकारी दी गई। इसे टाटा कम्युनिटी इनिशियेटिव्स ट्रस्ट  तथा टाटा ट्रस्टों के सहयोग से किया गया है। विभिन्न कृषि-जलवायु जोनों को कवर करते हुए पांच राज्यों अर्थात उत्तराखण्ड, राजस्थान, गुजरात, महाराष्ट्र एवं हिमाचल प्रदेश में फैले गांवों की इस पायलट परियोजना के लिए पहचान की गई।
आईओटी यूजरों को आपूर्ति की जाने वाली जल की मात्रा एवं गुणवत्ता के बारे में सार्वजनिक स्वास्थ्य अधिकारियों, ग्रामीण जल आपूर्ति समिति  के सदस्यों तथा आम लोगों को वास्तविक समय जानकारी उपलब्ध करायेगा। यह भू-जल प्रवाह, दबाव स्तर, क्लोरीन एनालाइजर तथा भू-जल के सतह को देखने के लिए सेंसरों का उपयोग करेगा। यह दूषित जल की आपूर्ति रोकने, रिसाव बंद करने तथा संसाधान विकास एवं संवर्धन के लिए योजना बनाने में वीडब्ल्यूएससी को महत्वपूर्ण जानकारी उपलब्ध कराने में मदद करेगा।
पायलट परियोजना की सफलता ने राज्यों को सक्रियतापूर्वक इस प्रौद्योगिकी के उपयोग के लिए प्रोत्साहित किया है। गुजरात, बिहार, हरियाणा और अरुणाचल प्रदेश सहित कई राज्यों ने पहले ही कई जिलों के 500 गांवों तक आईओटी आधारित रिमोट मोनिटरिंग सिस्टम्स के लिए टेंडर भी जारी कर दिए हैं। इसके अतिरिक्त सिक्किम मणिपुर, गोवा, महाराष्ट्र, उत्तराखण्ड जैसे राज्यों ने इस प्रौद्योगिकी को आरम्भ करने की प्रक्रिया शुरू कर दी है।
श्री कटारिया ने सार्वजनिक सेवाओं की आपूर्ति में सुधार लाने में प्रौद्योगिकी के महत्व को स्वीकारा। उन्होंने कहा कि सामाजिक दूरी के लिए सख्त क्वारंटाइन प्रोटोकॉलों का अनुपालन करने के दौर में भी प्रौद्योगिकी ने दुनिया के साथ वर्चुअल कनेक्ट में सफल बनाया है तथा लोगों को काम करने और अपना योगदान देने में मदद की है।
प्रधानमंत्री कार्यालय
प्रधानमंत्री श्री नरेन्द्र मोदी ने श्री गुरु तेगबहादुर जी के 400वें प्रकाश परब पर उनका नमन किया
प्रधानमंत्री श्री मोदी ने गुरुद्वारा श्री शीशगंज साहिब में अरदास भी की
प्रधानमंत्री श्री नरेन्द्र मोदी ने श्री गुरु तेगबहादुर जी के 400वें प्रकाश परब पर उनको नमन किया है I
प्रधानमंत्री मोदी टवीट में कहा “श्री गुरु तेग बहादुर जी का उनके 400 वें प्रकाश परब के विशेष अवसर पर नमन करता हूं। अपने साहस और वंचितों की सेवा के उनके प्रयासों के लिए वे समस्त विश्व में सम्मान से देखे जाते हैं। उन्होंने अत्याचार और अन्याय के सामने झुकने से इनकार कर दिया। उनके सर्वोच्च बलिदान से कई लोगों को शक्ति और प्रेरणा मिलती है।”
प्रधानमंत्री मोदी ने गुरुद्वारा श्री शीशगंज साहिब जी में अरदास भी की I
ਸ੍ਰੀ ਗੁਰੂ ਤੇਗ਼ ਬਹਾਦਰ ਜੀ ਦੇ 400ਵੇਂ ਪ੍ਰਕਾਸ਼ ਪੁਰਬ 'ਤੇ ਮੈਂ ਉਨ੍ਹਾਂ ਨੂੰ ਸੀਸ ਝੁਕਾਉਂਦਾ ਹਾਂ।
— Narendra Modi  May 1, 2021
ਗੁਰੂ ਜੀ ਦੇ ਸਾਹਸ ਅਤੇ ਦੱਬੇ-ਕੁਚਲੇ ਲੋਕਾਂ ਦੀ ਮਦਦ ਕਰਨ ਲਈ ਪੂਰੀ ਦੁਨੀਆ ਵਿੱਚ ਉਨ੍ਹਾਂ ਦਾ ਸਨਮਾਨ ਕੀਤਾ ਜਾਂਦਾ ਹੈ।
Prayed at Gurudwara Sis Ganj Sahib today.
— Narendra Modi  May 1, 2021
We can never forget the life, ideals and supreme sacrifice of Sri Guru Teg Bahadur Ji. pic.twitter.com/62teTxLJsp
युवा कार्यक्रम एवं खेल मंत्रालय
तेनजिंग नॉर्गे राष्ट्रीय साहसिक कार्य पुरस्कार 2021 के लिए नामांकन 16 जून 2022 तक होगा
युवा मामले और खेल मंत्रालय, भारत सरकार साहसिक कार्य के क्षेत्र से जुड़े लोगों की उपलब्धियों को पहचानने और युवाओं में धीरज, जोखिम लेने, समूह में मिलजुल कर काम करने और चुनौतीपूर्ण परिस्थितियों में त्वरित, तत्क्षण और प्रभावी कदम उठाने की भावना विकसित करने हेतु उन्हें प्रोत्साहित करने के लिए "तेनजिंग नॉर्गे राष्ट्रीय साहसिक कार्य पुरस्कार"  नामक राष्ट्रीय साहसिक कार्य पुरस्कार प्रदान करती है।
पुरस्कार में एक कांस्य प्रतिमा, एक प्रमाण पत्र, एक रेशमी टाई / साड़ी के साथ एक रंगीन जाकेट और 15 लाख रुपये की पुरस्कार राशि शामिल है। विजेताओं को यह पुरस्कार भारत सरकार द्वारा अर्जुन पुरस्कारों के साथ प्रदान किए जाते हैं।
आमतौर पर, यह पुरस्कार चार श्रेणियों जैसे लैंड एडवेंचर , वाटर  एडवेंचर , एयर एडवेंचर  और लैंड, सी और एयर  पर साहसिक गतिविधियों के लिए लाइफ टाइम अचीवमेंट में दिए जाते हैं। पुरस्कार की 3 श्रेणियों अर्थात् लैंड एडवेंचर, वाटर  एडवेंचर, एयर एडवेंचर के लिए पिछले 3 वर्षों की उपलब्धियों और लाइफ टाइम अचीवमेंट अवार्ड के लिए पूरे करियर की उपलब्धि पर विचार किया जाता है।
टीएनएनएए 2021 के लिए नामांकन 18 मई, 2022 से 16 जून 2022 तक https://awards.gov.in पोर्टल के माध्यम से आमंत्रित किए जा रहे हैं। पुरस्कार के लिए दिशानिर्देश युवा मामले और खेल मंत्रालय की वेबसाइट पर उपलब्ध हैं जिसका यूआरएल: https://yas.nic.in/youth-affairs/inviting-nominations-tenzing-norgay-national-adventure-award-2021 है। कोई भी व्यक्ति जिसने उत्कृष्ट प्रदर्शन किया हो और जिनमें नेतृत्व के उत्कृष्ट गुण हों, साहसिक अनुशासन की भावना हो और साहसिक कार्य के एक विशेष क्षेत्र यानी जमीन, हवा या जल  में निरंतर उपलब्धि हो, वो उपरोक्त पोर्टल के माध्यम से अंतिम तिथि यानी 16 जून, 2022 से पहले पुरस्कार के लिए आवेदन कर सकते हैं।
रक्षा मंत्रालय
35वें नौसेना उच्च कमान पाठ्यक्रम  का समापन समारोह
35वें नौसेना उच्च कमान पाठ्यक्रम  का समापन समारोह 3 मई, 2023 को नेवल वार कॉलेज  में आयोजित किया गया। 1 अगस्त 2022 को प्रारम्भ हुए इस पाठ्यक्रम को भारतीय नौसेना के 25 अधिकारियों, भारतीय सेना और भारतीय वायुसेना के चार-चार अधिकारियों तथा एक तटरक्षक बल अधिकारी सहित 34 अधिकारियों ने पूरा किया। एनएचसीसी एक प्रमुख पाठ्यक्रम है, जिसमें भारतीय नौसेना के कैप्टन तथा सेना, वायुसेना और तटरक्षक बल के समकक्ष रैंक के लोग भाग लेते हैं। पाठ्यक्रम का उद्देश्य राष्ट्रीय सुरक्षा, समुद्री रणनीति, संयुक्त संचालन और टेक्नॉलोजी परिवर्तन पर प्राथमिकता के साथ रणनीतिक तथा परिचालन स्तर पर नेतृत्व के लिए अधिकारियों को तैयार करना है। पाठ्यक्रम के दौरान भाग लेने वाले अधिकारियों ने सामान्य रूप से राष्ट्र तथा विशेष रूप से सशस्त्र बलों के लिए रणनीतिक और परिचालन महत्व के विषयों के व्यापक क्षेत्रों पर शोध किया।
गोवा के माननीय राज्यपाल श्री श्रीधरन पिल्लई समारोह के मुख्य अतिथि थे। इस अवसर पर फ्लैग ऑफिसर कमांडिंग इन चीफ, दक्षिणी नौसेना कमान वाइस एडमिरल एम.ए. हम्पीहोली भी उपस्थित थे। पाठ्यक्रम में शामिल होने वाले सभी अधिकारियों को रक्षा तथा रणनीतिक अध्ययन पर डिग्री प्रमाण पत्र से सम्मानित किया गया। सर्वश्रेष्ठ शोध प्रबंध के लिए कैप्टन राजीव तिवारी को चीफ ऑफ नेवल स्टाफ स्वर्ण पदक और दूसरे सर्वश्रेष्ठ शोध प्रबंध के लिए कैप्टन विक्रम आहूजा को फ्लैग ऑफिसर कमांडिंग इन चीफ  रजत पदक से सम्मानित किया गया। सर्वश्रेष्ठ ऑपरेशन रिसर्च पेपर के लिए कैप्टन कुणाल भारद्वाज को फ्लैग ऑफिसर कमांडिंग इन चीफ  रजत पदक से सम्मानित किया गया, जबकि दूसरे सर्वश्रेष्ठ पेपर के लिए कैप्टन वरुण पणिकर तथा कर्नल आर.आर. लड्ढा को फ्लैग ऑफिसर कमांडिंग इन चीफ  रजत पदक से सम्मानित किया गया। समारोह में कैप्टन सूरज जेम्स राबीरा को मोस्ट स्पिरिटेड ऑफिसर के लिए देश के पहले चीफ ऑफ डिफेंस स्टाफ की स्मृति में प्रारम्भ की गई जनरल बिपिन रावत ट्रॉफी से सम्मानित किया गया। नेवी वेलफेयर एंड वेलनेस एसोसिएशन  की अध्यक्ष श्रीमती कला हरिकुमार, एनडब्ल्यूडब्ल्यूए  की अध्यक्ष श्रीमती मधुमती हम्पीहोली तथा स्वर्गीय जनरल बिपिन रावत की सुपुत्रियां भी पुरस्कार समारोह में उपस्थित थीं।
मुख्य अतिथि ने पदक विजेताओं को बधाई दी तथा अधिकारियों की दृढ़ता और पेशेवर उत्कृष्टता के लिए उनकी सराहना की। स्नातक अधिकारी अब सशस्त्र बलों में परिचालन तथा स्टाफ बिलेट में प्रमुख स्थानों पर होंगे और नीति निर्माण के साथ-साथ निर्णय लेने में भी महत्वपूर्ण भूमिका निभाएंगे।
महिला एवं बाल विकास मंत्रालय
“महिला एवं बाल विकास मंत्री श्रीमती स्मृति जुबिन इरानी ने 10 अगस्त 2022 को इथियोपिया की महिला एवं सामाजिक मामलों की मंत्री से मुलाकात की और महिला सशक्तिकरण से संबंधित आपसी सहयोग के क्षेत्रों पर चर्चा की”
महिला एवं बाल विकास मंत्री श्रीमती स्मृति जुबिन इरानी ने आज इथियोपिया की महिला एवं सामाजिक मामलों की मंत्री डॉ. एर्गोगी टेस्फाय वोल्डमेस्केल के साथ बैठक की। माननीय मंत्री ने भारतीय सांस्कृतिक संबंध परिषद  के विशिष्ट पूर्व छात्र पुरस्कार प्राप्त करने के लिए अपने समकक्ष को बधाई दी। भारत और इथियोपिया के बीच तालमेल, सद्भावना और मित्रता को बढ़ावा देने में डॉ. वोल्डमेस्केल के उत्कृष्ट योगदान के लिए उन्हें यह सम्मान दिया गया है।
मंत्रियों ने महिला सशक्तिकरण और लैंगिक समानता के साथ-साथ आपसी सहयोग के लिए महिला सशक्तिकरण से संबंधित पारस्परिक हित वाले क्षेत्रों के विभिन्न मुद्दों पर चर्चा की। चर्चा के दौरान माननीय मंत्रियों ने उन प्रमुख मुद्दों पर चर्चा की जो महिलाओं के जीवन में परिवर्तन लाने के लिए महत्वपूर्ण हैं। उन्होंने महिलाओं के सामाजिक, राजनीतिक और आर्थिक सशक्तिकरण के लिए पहल, नीतियों और सर्वोत्तम प्रथाओं पर भी चर्चा की।
इथियोपिया की मंत्री ने महिला सशक्तिकरण से संबंधित विभिन्न पहल के लिए भारत सरकार के प्रयासों की भी सराहना की।
दोनों मंत्रियों ने महिलाओं और बच्चों के अधिकारों को बढ़ावा देने के लिए द्विपक्षीय व बहुपक्षीय मंचों पर बातचीत जारी रखने के लिए भी सहमति जताई।
सूक्ष्म, लघु एवं मध्यम उद्यम मंत्रालय
एमएसएमई पंजीकरण की नई प्रक्रिया पूर्व निर्धारित योजना के अनुसार 1 जुलाई, 2020 से उदयम पंजीकरण के नाम से शुरू
उद्यम पंजीकरण के लिए एमएसएमई मंत्रालय द्वारा शुरू किया गया एक नया पोर्टल www.udyamregistration.gov.in
पोर्टल कदम-कदम पर उद्यमियों का मार्गदर्शन करेगा कि उन्हें क्या पता होना चाहिए, उन्हें क्या करना चाहिए
सरकार ने पंजीकरण प्रक्रिया के लिए सुविधा की एक पूर्ण प्रणाली स्थापित की
जैसा कि केन्द्रीय सूक्ष्म, लघु और मध्यम उद्यम मंत्रालय  द्वारा पहले ही घोषित किया जा चुका है, 26 जून, 2020 की अधिसूचना के अनुसार, उद्यमों के वर्गीकरण और पंजीकरण की नई प्रक्रिया 1 जुलाई, 2020 से शुरू हो रही है। इस उद्देश्य के लिए एक एंटरप्राइज उदयम के नाम से जाना जाएगा और इसकी पंजीकरण प्रक्रिया 'उद्यम पंजीकरण' के नाम से जानी जाएगी।
प्रक्रिया की प्रमुख बातें हैं:
- एमएसएमई पंजीकरण प्रक्रिया पूरी तरह से ऑनलाइन, पेपरलेस और स्व-घोषणा पर आधारित है। एमएसएमई को पंजीकृत करने के लिए कोई दस्तावेज या प्रमाण अपलोड करने की आवश्यकता नहीं है;
- पंजीकरण के लिए आधार नंबर जरूरी होगा;
- पंजीकरण के बाद एक पंजीकरण संख्या दी जाएगी;
- पंजीकरण की प्रक्रिया पूरी होने के बाद, एक उदयम पंजीकरण प्रमाणपत्र जारी किया जाएगा;
- इस प्रमाण पत्र में एक डायनेमिक क्यूआर कोड होगा, जिससे हमारे पोर्टल पर वेब पेज और उद्यम के बारे में विवरण प्राप्त किया जा सकता है;
- पंजीकरण के नवीकरण की कोई आवश्यकता नहीं होगी;
- उद्यमों के निवेश और टर्नओवर पर पैन और जीएसटी से जुड़ा हुआ विवरण संबंधित सरकारी डेटा बेसों से स्वत: ले लिया जाएगा;
- एमएसएमई मंत्रालय की ऑनलाइन प्रणाली पूरी तरह से आयकर और जीएसटीआईएन सिस्टम के साथ जुड़ी होगी;
- जिनके पास ईएम-द्वितीय या यूएएम पंजीकरण या एमएसएमई मंत्रालय के तहत किसी भी प्राधिकरण द्वारा जारी किया गया कोई अन्य पंजीकरण है, उन्हें भी खुद को फिर से पंजीकृत करना होगा;
- किसी भी एंटरप्राइज को एक से अधिक उदयम पंजीकरण नहीं करना चाहिए। हालाँकि, विनिर्माण या सेवा या दोनों सहित कोई भी गतिविधियाँ एक पंजीकरण में निर्दिष्ट या जोड़ी जा सकती हैं;
- चैंपियंस कंट्रोल रूम और डीआईसी में सिंगल विंडो सिस्टम के नाम पर सरकारी सुविधा तंत्र इस प्रक्रिया में लोगों की मदद करेगा;
- पंजीकरण प्रक्रिया पूरी तरह से मुफ्त है। इस संबंध में कोई लागत या शुल्क का भुगतान नहीं किया जाना है।
मंत्रालय ने विश्वास व्यक्त किया है कि यह प्रक्रिया अत्यंत सरल, सहज उद्यम अनुकूल होगी। यह न केवल भारत में बल्कि अंतरराष्ट्रीय स्तर पर ईज ऑफ डूइंग बिजनेस में एक उदाहरण स्थापित करेगी। यह लेनदेन के समय और लागत को कम करेगी। उद्यमी और उद्यम अपने वास्तविक काम पर ध्यान केंद्रित कर सकते हैं और विश्व स्तर पर प्रतिस्पर्धी बन सकते हैं।
साथ ही, कुछ निजी वेबसाइटों को सरकारी वेबसाइट के रूप में पेश करते हुए, मंत्रालय ने स्पष्ट किया है कि भारत सरकार के इस पोर्टल  और सरकार के सिंगल विंडो फेसिलिटेशन सिस्टम को छोड़कर, कोई अन्य निजी ऑनलाइन या ऑफलाइन प्रणाली, सेवा, एजेंसी या व्यक्ति एमएसएमई पंजीकरण करने या उस प्रक्रिया से संबंधित किसी भी गतिविधि को करने के लिए अधिकृत नहीं है।
संघ लोक सेवा आयोग
राष्ट्रीय रक्षा अकादमी एवं नौसेना अकादमी परीक्षा , 2021 – अंतिम परिणाम की घोषणा
निम्नलिखित सूची योग्यताक्रम में उन 462 उम्मीदवारों की है, जिन्होंने राष्ट्रीय रक्षा अकादमी के सेना, नौसेना तथा वायु सेना स्कंधों के 148वें पाठ्यक्रम एवं नौसेना अकादमी के 110वें भारतीय नौसेना अकादमी पाठ्यक्रम  में प्रवेश के लिए संघ लोक सेवा आयोग द्वारा 14 नवंबर, 2021 को आयोजित लिखित परीक्षा तथा बाद में रक्षा मंत्रालय के सेवा चयन बोर्ड द्वारा लिए गए साक्षात्कारों के परिणाम के आधार पर अर्हता प्राप्त की है। उपर्युक्त पाठ्यक्रमों के आरंभ होने की तिथि के संबंध में विस्तृत जानकारी के लिए कृपया रक्षा मंत्रालय की वेबसाइटों अर्थात् www.joinindianarmy.nic.in, www.joinindiannavy.gov.in और www.careerindianairforce.cdac.in का अवलोकन करें।
2. इन सूचियों को तैयार करते समय स्वास्थ्य परीक्षण के परिणामों को ध्यान में नहीं रखा गया है।
3. जिन उम्मीदवारों ने अपने द्वारा दावा की गई जन्मतिथि और शैक्षिक योग्यताओं आदि के समर्थन में अपेक्षित प्रमाण-पत्र सीधे अपर भर्ती महानिदेशालय, एडजुटेंट जनरल की शाखा, एकीकृत मुख्यालय, रक्षा मंत्रालय , पश्चिमी ब्लॉक सं.-III, विंग-I, आर. के. पुरम, नई दिल्ली-110066 में पहले जमा नहीं किए हैं, उनकी उम्मीदवारी ऐसा किए जाने तक अनंतिम रहेगी और उपर्युक्त प्रमाण-पत्र संघ लोक सेवा आयोग को नहीं भेजने हैं।
4. उम्मीदवारों को सलाह दी जाती है कि अपने पते में किसी प्रकार के परिवर्तन के संबंध में उपर्युक्त पते पर सेना मुख्यालय को तुरन्त, सीधे सूचित करें।
5. परिणाम, संघ लोक सेवा आयोग की वेबसाइट https://www.upsc.gov.in पर भी उपलब्ध है। तथापि, उम्मीदवारों के अंक, अंतिम परिणाम की घोषणा की तारीख से 15 दिन के बाद वेबसाइट पर उपलब्ध होंगे।
6. इस संबंध में अतिरिक्त जानकारी के लिए उम्मीदवार, संघ लोक सेवा आयोग परिसर के गेट “सी” के पास स्थित सुविधा केन्द्र पर किसी भी कार्य दिवस में प्रात: 10.00 बजे से सायं 17.00 बजे के बीच व्यक्तिगत रूप से अथवा टेलीफोन नं. 011-23385271/011-23381125/ 011-23098543 पर संपर्क कर सकते हैं। इसके अतिरिक्त, एसएसबी/ साक्षात्कार संबंधी मामलों में सेना को प्रथम विकल्प के तौर पर चुनने वाले उम्मीदवार टेलीफोन नं. 011-26175473 या joinindianarmy.nic.in पर, नौसेना/नौसेना अकादमी को प्रथम विकल्प के तौर पर चुनने वाले उम्मीदवार टेलीफोन नं. 011-23010097/Email: officer-navy[at]nic[dot]in या joinindiannavy.gov.in पर तथा वायु सेना को प्रथम विकल्प के तौर पर चुनने वाले उम्मीदवार टेलीफोन नं. 011-23010231, एक्सटेंशन 7645/7646/7610 या www.careerindianairforce.cdac.in पर संपर्क कर सकते हैं।
नतीजे के लिए क्लिक करें:
<><><><><>
SNC/RR
(Visitor Counter : 215
प्रधानमंत्री कार्यालय
प्रधानमंत्री ने 17 भाषाओं में 10 लाख से अधिक बार खेली गई दुनिया की सबसे बड़ी क्विज़ में से एक ‘जिज्ञासा’ के विजेताओं को बधाई दी
प्रधानमंत्री श्री नरेन्द्र मोदी ने ‘जिज्ञासा’ के विजेताओं को बधाई दी है - जो भारत की प्राचीन सभ्यता के मूल्यों, उसकी संस्कृतियों के विकास, समृद्ध अतीत और लोकाचार के गौरवशाली समागम के बारे में 17 भाषाओं में 10 लाख से अधिक बार खेली गई दुनिया की सबसे बड़ी क्विज़ में से एक है।
केंद्रीय मंत्री श्री हरदीप सिंह पुरी के एक ट्वीट को साझा करते हुए प्रधानमंत्री ने ट्वीट किया:
“जिज्ञासा के सभी विजेताओं को बधाई। यह एक व्यापक प्रयास था जिसका उद्देश्य युवाओं के बीच हमारे इतिहास और संस्कृति के बारे में ज्ञान को बढ़ावा देना था। इस क्विज़ के लिए ऐसी अभूतपूर्व प्रतिक्रिया देखकर बहुत खुशी हुई।''
सूचना और प्रसारण मंत्रालय
'भारत: लोकतंत्र की जननी' प्रदर्शनी भारतीय लोकतंत्र की विशेषताओं का सटीक चित्रण करती है
भारत सरकार के संस्कृति मंत्रालय ने 8-10 सितंबर 2023 के दौरान जी-20 शिखर सम्मेलन के लिए आईटीपीओ के हॉल नं. 14  में 'भारत: लोकतंत्र की जननी' विषय पर एक प्रदर्शनी का आयोजन किया। यह प्रदर्शनी हमारे देश की लोकतांत्रिक परंपराओं को प्रदर्शित करती है।




केंद्र में सिंधु-सरस्वती संस्कृति की एक लड़की की मूर्ति है। वह आत्मविश्वास से खड़ी है और दुनिया को देख रही है। वह स्वतंत्र, मुक्त, आश्वस्त, आत्मविश्वास से परिपूर्ण है और दुनिया को देख रही है। वह अपने शरीर पर आभूषण पहनती है, जो पश्चिमी भारत की महिलाओं द्वारा प्रतिदिन पहने जाने वाले आभूषणों से काफी मिलते-जुलते हैं। कलाकृति की वास्तविक ऊंचाई 10.5 सेमी है लेकिन प्रतिकृति 5 फीट ऊंचाई और 120 किलोग्राम वजन के साथ कांस्य में बनाई गई थी।
यहां भारत के लोकतांत्रिक इतिहास को विभिन्न भाषाओं में 26 इंटरैक्टिव पैनलों के माध्यम से प्रदर्शित किया गया है, जहां आगंतुक 16 विभिन्न भाषाओं में सामग्री पढ़ सकते हैं और ऑडियो द्वारा सुन सकते हैं। पैनल में स्थानीय स्वशासन, आधुनिक भारत में चुनाव, कृष्ण देव राय, जैन धर्म सहित अन्य चीजें शामिल हैं। प्रदर्शनी को जी-20 एप्लिकेशन पर डिजिटल रूप से एक्सेस किया जा सकता है।
भारत में लोकतंत्र एक सदियों पुरानी अवधारणा है। भारतीय लोकाचार के अनुसार, लोकतंत्र में समाज में स्वतंत्रता, स्वीकार्यता, समानता और समावेशिता के मूल्य शामिल होते हैं और यह अपने आम नागरिकों को गुणवत्तापूर्ण और सम्मानजनक जीवन जीने का अवसर देता है। सबसे पहले उपलब्ध पवित्र ग्रंथ - ऋग्वेद और अथर्ववेद की पंक्तियों में सभा, समिति और संसद जैसी सहभागी संस्थाओं का उल्लेख किया गया है। अंतिम शब्द ‘संसद’ हमारे देश की संसद को दर्शाते हुए प्रचलित है। इस भूमि के महान महाकाव्य रामायण और महाभारत भी निर्णय प्रक्रिया में लोगों को समावेशित करने की बात करते हैं। भारतीय लिखित उदाहरणों में यह भी पाया जाता है कि शासन करने का अधिकार योग्यता या आम सहमति के माध्यम से अर्जित किया जाता है और यह वंशानुगत नहीं है। परिषद और समिति जैसी विभिन्न लोकतांत्रिक संस्थाओं में मतदाता की वैधता पर लगातार चर्चा होती रही है। भारतीय लोकतंत्र वास्तव में लोगों की सत्यता, सहयोग, समन्वय, शांति, सहानुभूति और सामूहिक शक्ति का उत्सवपूर्ण उद्घोष है।